 Loni lo pé ọdún mẹrin geere ti wọn ko ọrìnlérúgba o din mẹrin ọmọbìrin ni ileewe girama to wà ni Chibok Ọgbẹni Ahmad Salkida sọ pe, oun gbìyànjú lati dúnàá dúrà pẹlu ikọ ọun lori bi wọn yoo se da awọn ọmọ wọyí silẹ, sugbọn ti gbogbo ìgbìyànjú oun já sí pàbó. Ọgbẹni Salkida tún sọ pe ìsèjọba ààrẹ àná Goodluck Jonathan rọ oun lati dúnàá dúrà lori dídá awọn ọmọ ọun sílẹ lẹyìn ọsẹ meji ti wọn ko wọn lọ. Ninu ìsèjọba aarẹ Jonathan ni wọn ti ji awọn ọmọ ọún ko lọdun 2014 O ni oun wá gbìyànjú lati lati sètò síse pàsípààrọ awọn ọmọ ọún pẹlu awọn afurasí ọmọ ikọ Boko Haram ti ìjọba mú nigba naa, sùgbọn tó jẹ pe, èèemarùún ọtọọtọ ni eléyìí já si pàbó latari bí ìjọba Goodluck Jonathan se fi ọrọ naa falẹ. Ìgbàgbọ wà pé, ìkọlù awọn ọmọ ogun ilẹ Naijiria ló sekú pa ọpọ ninu awọn ọmọ náà. Ọgbẹni Salkida kò sàfihàn orukọ awọn ọmọ mẹẹdógún tó sọ pe wọn sẹkù yii, ó sọ pe ojúse ìjọba ni èyí. Ǹjẹ wọn yoo dá awọn ọmọ Chibok tókù sílẹ? Agbẹnusọ ijọba kan ti sọ fun ile isẹ BBC pe, awọn si wa lori dídúnàá dúrà pẹlú ikọ Boko Haram lori bi wọn yoo se tú awọn ọmọbirin méjìléláàádọfà ọun to wà ninu àhámọ wọn sílẹ, ati pé, awọn ò ní káàárẹ lori ìgbìyànjú awọn. O tún fi kúun pe, awọn ò ni ìdí kankan lati gbàgbọ pe lara awọn ọmọ náà ti jáláìsí. Akọròyìn kan to ní àjọse pẹlu ikọ Boko Haram ti sọ pe, mẹẹdógún péré ló kù tó wà láàyè ninu ọmọ méjìléláàádọfà to si wà láhàámọ awọn Boko Haram ninu awọn ti wọn jí gbé ni ilu Chibok. : Awọn ọmọ Chibok- Mẹẹdógún lókù tó wà láàyè 